Belasting vir gegradueerdes 'onregverdig' | Nuus24
Johannesburg – ‘n Addisionele belasting vir werkende gegradueerdes sal onregverdig wees, het die DA-jeug Donderdag gesê.“Dit beteken ‘n bykomende betaling bo hul inkomstebelasting in ‘n tyd waarin baie mense sukkel om finansieel uit te kom,” het Makashule Gana, die DA se federale jeugleier, in ‘n verklaring gesê.“Onder hierdie omstandighede kan ‘n belasting vir gegradueerdes studente aktief afsit om tersiêre opleiding te kry.”Gana sê baie studente sukkel nog om studentelenings af te betaal. Skuld op studentelenings in 2009 was sowat R3 miljard en het sedertdien gestyg.Die ANC het verlede jaar by sy verkiesingskonferensie in Mangaung 'n resolusie aanvaar om 'n belasting op gegradueerdes in te stel.Afgevaardigdes in die onderwys- en gesondheidskommissie het besluit dat oorweging "gegee moet word aan 'n belasting vir alle gegradueerdes van hoër onderwysinstellings".Inligting oor die veelbesproke belasting is vaag, en geen verduideliking is gegee oor wanneer dit geïmplenteer gaan word of die persentasie wat gehef sal word nie.– Volg Nuus24 op Twitter - SAPA
Lees meer oor: belasting | demokratiese alliansie VOLGENDE OP NUUS24X
Jacques Rousseau sê...
Wat is Mercedez-Benz???
Mercedes-Benz is die korrekte naam!!!